cyanic-selkie/wikianc huggingface dataset:
Հնչյունավորում
Հնչյունավորման տեխնոլոգիաներ
Հաջորդող հնչյունավորման տեխնոլոգիան նախատեսված է նկարահանումներից հետո խոսքային ֆոնոգրամմայի ստեղծումը և պատկերով կինոշղթայի վրա հայտնվելը։ Ձայնագրումը տեղի է ունենում հատուկ ստուդիաներում, որտեղ դերասանները արտասանում են տեքստը էկրանի վրա արդեն պատրաստ պատրաստի պատկերին հետևելով անձայնաթափանցիկ ապակուց։ Խոսքի արտաբերման համապատասխանեցումը ստացվում է միայն աշխատանքային պոզիտիվի նույն կտորի մի քանի անգամ կրկնությունից, որը սոսնձվում է շղթայի վրա(Looping)։ Հետագա հնչյունավորումները տալիս են ավելի որակյալ ֆոնոգրամմաներ, քանի որ ձայնգրումը կատարվում է տոն-ստուդիայի պայմաններում, երբ դերասանների արտասանությունն ավելի պարզ է։ Այդ պայմաններն ու միաժամանակյա նկարահանումնեի տեխնոլոգիական բարդությունները գեղարվեստական կինեմատոգրաֆում առաջացրեցին մի ամբողջ ուղղություն, երբ ռեժիսորը գիտակցաբար հրաժարվում է նկարահանումնան հրապարակում մաքուր ֆոնոգրամմայի ձայնագրումից՝ ստուդիական պայմաններում այն կատարելու նպատակով։
Խոսքի հնչյունավորում
Գեղարվեստակն ֆիլմերի նկարահանումների ժամանակ դերասանների տեսարանների մեծամասնությունը նախընտրում են նկարել համաժամանակ, երբ ձայնը ձայնագրվում է պատկերի հետ միաժամանակ։ Սակայն, իրականում հազվադեպ է ստացվում ստանալ որակյալ ֆոնոգրամմա մեծ քանակով աղմուկի, դերասանների վատ արտասանության և անբավարար ակուսիտիկայի պատճառով ։
Իրական պրակտիկայում տեսարանների մեծ մասն արտադրվում են այն տեխնոլոգիաներով, որոնք ապահովում են համաժամանկյա ձայնագրությունն ու հետագա հնչյունավորումը։ Համաժամանակյա ֆոնոգրամման, որը ձայնագրվում է նկարահանումների ընթացքւոմ, համարվում է սևագրային և նախատեսված է բնական աղմուկների, և այն բանի համար, որպեսզի դերասանները կարողանան կողմնորոշվել իրենց սեփական ռեպլիկաներում, լսելով սևագրային ֆոնոգրամման ականջակալներով ։ Այդ պատճառով, եթե դրվագի համաժամանակյա ֆոնոգրամմայի որակը բավարար չէ, այն վերամշակման է անցնում մասնագիտացման տոն-սոտւդիայում։ Այդպիսի ստուդիան սարքավորված է տեսամոնիտորով կամ կինոպրոյեկցիոն սարքավորումով, որը տեղադրված է ձայնախլացուցիչ միջնապատի, խոսափողների, ձայնային օպերատորի և ձայնագրիչ վահանակի հետևում
Դերասանները, հետևելով պատկերներին, արտաբերում են ռեպլիկաները, փորձելով ապահովել էկրանի վրայի արտաբերումը։ Տեսարանների բաժանումը կարճ (10 - 100 վրկ․) դրվագների, որոնք իրար կպած են շղթայաձև, թույլ են տալիս անսահմանափակ քանակով կրկնումներ, մինչև ֆոնոգրամմայի լիարժեք համապատասխանեցումը պատկերին։ Ժամանակակից պայմաններում «շղթաների» հետ աշխատելու համար օգտագործում են համակարգչի հատուկ ծրագրային ապահովում, որում էլ տեղի է ւնենում հնչյունավորումը։ Հաճախ համաժամանկյա ֆոնոգրամման միքսվում է ստուդիայում ձայնագրվածին, իսկ երբեմն նախնանական՝ սւագիր տարբերակի հետ, որի տակ կարող էր տեսարան նկարահանվել։ Դիկտորի ետկադրային մեկնաբանությունը ձայնագրվում է մոնտաժի ավարտից հետո։
Դերասանների վերահնչյունավորում
Էկրանի վրայի դերասանի և ֆոնոգրամմայի ձայնը երբեմն պատկանւոմ են տարբեր մարդկանց։ Այդպիսի պրակտիկան ավելի բնորոշ է երաժշտական ֆիլմերի և ֆիլմ-օպերաների հնչյունավորման ժամանակ, սակայն հանդիպում է նաև սովորական խաղարկային կինոնկարներում տարբեր պատճառներով։ Ամենատարածված պատճառը, որից ելնելով վերահնչյունավորվում է դերասանի խոսքը՝ արտաբերման անբավարար հստակությունն է կամ օտարալեզու շեշտադրությունը։ Նման աշխատանք են կատարում հնչյունավորման դերասանները  ։
Դերասանի վերահնչյունավորումը խաղարկային ֆիլմերում կատարվում է միայն նրա համաձայնությամբ։ Այլ դեպքերում իրականացվում է հենց իր՝ արտիստի փոխարինում, եթե վերջինիս ձայնը հարիր չէ դերին։ Հայնտի են դեպքեր, երբ հետագա հնչյունավորման ժամանակ կատարվել են առանձին ֆրազաների փոփոխություններ։
Երաժշտական ֆիլմերում վոկալը շատ հաճախ նկարահանվում է ֆոնոգրամմայի տակ, որը ձայնագրվում է պրոֆեսիոնալ երգչի մասնակցությամբ, իսկ խոսքն արտասանում է հենց ինքը՝ դերասանը համաժամանակյա նկարահանման կամ հետագա հնչյունավորման ժամանակ։ Այդ արվում է այն դեպքում, եթե երգերի կատարողը չի տիրապետում դերասանական տաղանդին կամ ուղղակի իր տիպով չի համապատասխանում։ Կատարողներն այնպես են ընտրվում, որպեսզի նրանց ձայները նման լինեն, այլապես երգեցողության և սովորական խոսքի տարբերությունը նկատելի է դառնւոմ։ Այն դեպքերում, երբ երգերը կատարվում են հենց դերասանի կողմից, դրանք նույնպես ձայնագրվում են ստուդիայում նախապես ձահբագրված ֆոնոգրամմայի տակ, քանի որ համաժամանակյա նկարահանման ժամանակ լիարժեք երգելն ու դրա որակյալ ձայնագրությունը շատ հաճախ անհնար են։ Այդ տեխնոլոգիայով էլ նկարահանվում են տեսահոլովակները։
Խոսքի հնչյունավորում անիմացիայում
Անիմացիայի ստեղծման ժամանակ կերպարները խոսքը ձայնագրվում է պատկերի ստեղծումից առաջ։ Ստացված ֆոնոգրամմայի ձայների երկարությունը լավ չափվում է և տեղ է գտնում ներածական շերտերոււմ, որի հիման վրա նկարիչ-մուլտիպլիկատորները կամ տիկնիկավարները ստեղծում են մուլտֆիլմի հերոսների շարժումներն ու արտասանությունը։ Շերտի՝ «թայմինգի» նկարչի կողմից ճիշտ հետևման արդյունքում կերպարների արտասանություններն էկրանի վրա համապատասխանում են պատրաստի ֆոնոգրամմայի հետ։
Աղբյուրներ
Կատեգորիա:Կինեմատոգրաֆիա Կատեգորիա:Ձայնագրություն
Վրիժառուները (ֆիլմ, 2012)
«Վրիժառուների» պրեմիերան տեղի է ունեցել 2012 թվականի ապրիլին՝ Հոլիվուդի Էլ Կապիտան թատրոնում (El Capitan Theatre) և Միացյալ Նահանգներում պաշտոնական պրեմիերան եղել է 2012 թվականի մայիսի 4-ին։ Ֆիլմն արժանացել է բազմաթիվ քննադատական մրցանակների և անվանակարգերի, ներառյալ Օսկարը և BAFTA-ն՝ լավագույն վիզուալ էֆեկտների համար և սահմանել շահութային ռեկորդ՝ Հյուսիսային Ամերիկայում գրանցելով առաջին հանգստյան օրերի լավագույն արդյունքը։ Այն ունեցել է $1.5 միլիարդ շահույթ ամբողջ աշխարհում և դարձել կինեմատոգրաֆիայի պատմության ամենաշատ շահույթ ստացավ երրորդ և Մարվելի առաջին $1 միլիարդ ստացած ֆիլմը։ Ֆիլմը Blu-ray և DVD սկավառակների վրա լույս է տեսել 2012 թվականի սեպտեմբերի 25-ին։ Ֆիլմի սիքվելը, որի անունն է Վրիժառուները․ Ալտրոնի ժամանակաշրջանը, դուրս է եկել 2015 թվականի մայիսի 1-ին, երբ երկու սպասված շարունակություններ՝ Վրիժառուները․ Անսահման պատերազմը - Մաս 1 և Վրիժառուները․ Անսահման պատերազմը - Մաս 2 ֆիլմերը դուրս կգան 2018 թվականի մայիսի 4-ին և 2019 թվականի մայիսի 3-ին՝ հաջորդաբար։
Սյուժե
Ասգարդական աստված Լոկին պայման է կնքում այլմոլորակային ռասայի՝ չիտուարաների տիրակալի հետ՝ Տեսերակտի փոխարեն, որն անսահմանափակ էներգիայի աղբյուր է, ունի քառակուսու տեսք։ Չիտուարները զորք են տրամադրում Լոկիին, որպեսզի նա գրավի երկիրը։ Նիք Ֆյուրին՝ S.H.I.E.L.D. գործակալության տնօրենը գալիս է գիտական բազա, որտեղ աստզաֆիզիկ Էրիկ Սելվիթը զբաղվում է Տեսերակտի հետազոտություններով։ Սելվիգն ու գործակալ Մարիա Հիլը հատյնում են Ֆյուրիին, որ խորանարդը ստաբիլ չէ և հնարավոր է էներգիայի արտանետում։ Օբյեկտն ակտիվանում է, բացելով Լոկիի հաամր դեպի Երկիր պորտալը։ Ն առևանգում է Տեսերակտը և իր գավազանի միջոցով իրեն է ենթարկեցնում S.H.I.E.L.D.-ի որոշ գործակալների, որոնց շարքում է Քլինթ Բարթոնը, ով ավելի հայտնի է որպես «Բազեի աչք»։ Նրանց շնորհիվ Լոկին փախչում է, իսկ պորտալն ինքնաոչնչանում է՝ ավերելով բազան։
Ֆյուրին որոշում է վերսկսել նախկինում չիրագործված ծրագիր «Վրիժառուների նախաձեռնությունը»։ S.H.I.E.L.D.-ի գործակալ Նատաշա Ռոմանոֆը, ով հայտնի է «Սև այրի» անունով, գնում է Հնդկաստան, որտեղ գտնում է գամմա-ճառագայթների բժիշկ Բրյուս Բեններին։ Սակայն նա չի հասկանում, որ S.H.I.E.L.D.-ն ուզում է օգտագործել նրա ալտեր-էգոյին՝ Հալկին իրենց նպատակներում և նահամաձայնվում է։ Գործակալ Ֆիլ Կոլսոնը այցելում է Երկաթե մարդուն՝ Թոնի Սթարքին և իր օգնական Պեպպեր Փոթսին, համոզելու Սթարքին ավարտին հասցնելու Սելվիգի հետաղոտությունները։ Սեմ Ֆյուրին գնում է Սթիվ Ռոջերսի մետ, ով եղել է առաջին ամերիկացի սուպերհերոսը՝ Կապիտան Ամերիկան, ով դեռևս երկրորդ համաշխարհային պատերազմի ժամանակ սառեցվել էր 70 տարով։ Հերոսները գալիս են Հելիկարրիեր՝ S.H.I.E.L.D.-ի թռչող բազա։
Լոկիին բռնեցնում են Շտուտգարտում։ Մինչ Բազեի աչքը նրա համար ոռևանգում է իրիդիումը, որն անհրաժեշտ է խորադարդի ստաբիլության համար։ Լոկին ստիպողաբար փորձում է հավատ ներշչել բնակիչներին, սակայն Երկաթե մարդուն և Կապիտան Ամերիկային հաջողվում է գերի վերցնել նրան։ Փոխադրման ժամանակ նրանց վրա է հարձակվում է Թորը, ով Լոկիի խորթ եղբայրն է և ամպրոպի աստվածը։ Նա փորձում է համոզել եղբորը վերադարձնել Տեսերակտը և Կապիտան Ամերիկայի և Երկաթե մարդու հետ զրույց ունենալուց հետո հասկանու է, որ նրանք նույնպես այդ նպատակն են հետապնդում և միանում է թիմին։ Լոկիին տեղափոխում են Հելիկարրիերի վրա և տեղավորում այն խցում, որը նախատեսված էր Հալքի համար՝ մինչև խորանարդի գտնելը։ Աշխատելով Բենների հետ, Սթարքը կոտրում է գործակալութայն համակարգիչները և բացահայտում է խորանարդի օգտագործման հետազոտւոթյունները, որը պետք է դառնա զենք՝ հավանական հարձակման դեպքում։ Սթարքը և Ռոջերսը մեղադրում են Ֆյուրիին ստախողության մեջ և հերոսները սկսում են վիճել։ Սև այրին, ով իբրև թե փորձում է Լոկիից ստանալ Բարթոնի ազատությունը, իմանում է, որ նա ինքնակամ է հանձնվել բանակին և իր իրական պլանն է եղել ազատել Հալքին։ Այդ ժամանակ Լոկիի զինվորները, Բազեի աչքի գլխավորությամբ, հարձակվում են ավիաբազայի վրա, որը գտնում են գավազնի միջոցով։ Բազեի աչքը վնասում է շարժիչներից մեկը, որն այնուհետև դժվարությամբ գործի են գցում Կապիտան Ամերիկան և Երկաթե մարդը։ Վթարի պատճառով արթնանում է Հալքը, որին փորձում է պահել Թորը և արդյունքում Հալքն ընկնում է օդանավից։ Բազեի աչքի հետ կռվելով՝ Սև այրիին հաջողվում է գլխիին հարված հասցնելով հանել Լոկիի ղեկավարությունը։
Լաքիին հաջողվում է դուրս պրծնել խցից, այնտեղ փակելով Թորին։ Նա մահացու վիրավորում է իր վրա հարձակվող գործակալ Քոլսոնին, ներքև է շպրտում Թորին նավից և փախչում։ Իր կախարդական մուրճի՝ Մյոլնիրի շնորհիվ Թորը դուրս է գալիս թակարդից։ Ֆյուրին օգտագործում է Քոլսոնի մահը, որպեսզի պատճառաբանի հերոսներին միասնության պատճառը։ Սթարքը և Ռոջերսը հասկանում են, որ Լոկիին պետք է ոչ միայն հաղթել իրենց, այլ նաև ապացուցել իր պայծառկերպությունը մարդկությանը ր բացահայտում են, որ նա օգտագործում է աղեղավոր ատոմային ռեակտոր Նյու Յորքի Սթարք թաուերում, որպեսզի բացի չիթաուրաների համար պոչտալ՝ Երկիրը գրավելու համար։
Վրիժառուներն ուղևորվում են Նյու Յորք, սակայն չեն հասցնում խանգարել պորտալի բացմանը, և սկսում է կռիվը։ Կապիտան Ամերիկյան իր վրա վերցնելով զորքի ղեկավարի պարտականությունը, հրամայում է տարհանել մարդկանց և մյուս հերոսների հետ շարունակում է մարտը։ Մի փոքր ուշ հայտնվում է Բենները, և արդեն վերածված Հալքի՝ օգնում է ոչնչացնել այլմոլորակայինների նավերը, այնուհետև հասնում է մինչև Լոկի և հեշտորեն հաղթում նրան։ Սթարք թաուերի տանիքին Սև այրիին և պրոֆեսոր Սելվիգին հաջողվում է հսկողության տակ վերցնել պորտալը՝ Լոկիի գավազանի միջոցով։ Այդ ժամանակ ղեկավարության կոմիտեն՝ Ֆյուրիի տնօրինությունը պատրաստվում է ոչնչացնել Մանհեթենը ատոմային ռումբերով, սակայն Ֆյուրին չի համաձայնվում դրան։ Չնայած դրան կոմիտեին հաջողվում է տալ հրամանը։ Ֆյուրին վնասազերծում է ռումբերից մեկը, սակայն մյուսին հաջովում է փախչել։ Գործադրումից ոչ շատ ժամանակ առաջ Ֆյուրին վտանգի մասին հայտնում է Երկաթե մարդուն, ով որոշում է փոխել ռումբի ուղղությունը՝ տեղափոխելով այն դեպի պորտալը։ Նրան դա հաջողվում է և ռումբը ոչնչացնում է թշնամու նավը, որից հետո անջատվում են Երկիրը գրավված այլմոլորակայինները։ Սակայն գտնվելով պորտալի մյուս կողմում, Սթարքը դուրս է գալիս իր հագուստից։ Նա կորցնում է գիտակցությունն ու ընկնում Երկիր այն ժամանակ և Սև այրին փակում է պորտալը։ Ընկնող Սթարքին պատրաստվում է բռնել Թորը, սակայն Հալքին դա ավելի շուտ է հաջողվում։ Հերոսները փրկում են երկիրը և ստանում համընդհանուր ճանաչում։ Թորն իր հետ է տանում Լոկիին, իսկ Տեսերակտն՝ Ասգարդ, իսկ Ֆյուրին թույլ է տալիս Վրիժառուներին բաժանվել, կարծելով, որ, եթե մարդկությանը կրկին վտանգ սպառնի, նրանք նորից կգան օգնության։
Տիտրերից հետո, առաջին դրվագում չիտուարաների առաջնորդն իր աշխարհում ներողություն է խնդրում ինչ-որ բարձրահասակ արածից՝ չկարողանալով գրավել Երկիրը։ Երկրորդ դրվագում ամբողջ թիմը լուռ նստած շաուրմա է ուտում այն սրճարանում, որի մասին իրենց ասել էր Սթարքը։
Ստեղծում
Ֆիլմի ստեղծման մասին առաջին անգամ հայտնել է Marvel Studios-ի գլխավոր տնօրեն Ավի Արիդը 2005 թվականի ապրիլին, երբ Մարվելը Merrill Lynch բանկից ստացավ $525 միլիոն վարկ։ Դրանով ընկերությունը կարողացավ նկարահանել մոտ տասը ֆիլմեր, որի տեղայնացմամբ պետք է զբաղվեր Paramount Pictures-ը ։ Մարվելն իր պլանների մասին հայտնեց փոքր ասուլիսի ժամանակ ։ Ֆիլմի ընդհանուր սցենարի գրման համար ստուդիան վարձում է սցենարիստ Զաք Փենին, ով 2008 թվականին գրել է Անհավատալի Հալքը ֆիլմի սցենարը ։ Փենը համաձայնվում է, սակայն կասկածում է, որ ծրագիրը կիրականանա շուտով ։ 2007-2008 թվականներին տեղի ունեցավ ԱՄՆ-ի սցենարիստների գիլդիան իրականացրեց գործադուլ։ 2008 թվականին Marvel Entertainment-ը գիլդիայի հետ եկավ համաձայնության, որով նրանք պետք է վերադառնային ստուդիայի աշխատանքներին, որն իրենց առաջարկում էր կոմիքսների կերպաներ Կապիտան Ամերիկային, Մրջյուն-մարդուն և Վրիժառուներին ։ «Երկաթե մարդը» (2008) ֆիլմի հաջող պրեմիերայից հետո ստուդիան որոշեց 2011 թվականին թողարկել «Վրիժառուներին» ։ 2008 թվականի սեպտեմբերին պայմանագիր կնքվեց Paramount-ի հետ, որը վերջինիս թույլ տվեց հինգ ֆիլմերի տարածումը կատարել Marvel Studios-ի անվան տակ ։
Լսումները սկսեցին 2008 թվականի հոկտեմբերից, երբ Ռոբերտ Դաունի կրտսերը և Դոն Չիդլը պայմանագր կնքեցին «Երկաթե մարդը» ֆիլմի նկարահանումները շարունակելու համար։ Դաունին կրկնեց Սթարքի դերը, իսկ Չիդլը՝ գնդապետ Ջեյմս Ռոուդսին։ Չնայած նախկին հայտարարություններիին և բազմաթիվ բամբասանքներին, MTV News-ի հարցազրույցի ժամանակ Չիդլը չհաստատեց ֆիլմում հնարավոր հայտնվելու մասին ։ Հենց այդ ժամանակ Երկաթե մարդու երկու ֆիլմերի ռեշիսոր Ջոն Ֆավրոն դարձավ ֆիլմի պրոդյուսերը, իսկ Marvel Studios-ը երկարատև պայմանագիր կնքեց կալիֆորնիական ստուդիա Ralei gh Studios-ի հետ, ըստ որի նկարահանվեցին բարձր բյուջեյով երեք ֆիլմեր՝ «Երկաթե մարդը 2»-ը, «Թոր-ը», «Առաջին վրիժառու»-ն։
2009 թվականի հուլիսին Զաք Փեննը պատմեց ֆիլմի սցենարի աշխատանքների մասին։ «Իմաշխատանքը կայանում է նրանում, որպեսզի համեմատություն կատարել տարբեր ֆիլմերի հետ և համոզվել, որ մենք պատճենել ենք կոմիքսների հիմնական մասը, որի հետ կապված է ամեն ինչ։ Կա բաժանմունք, որն ուսումնասիրում է  այսպիսի բաներ՝ ահա, թե որտեղ է այն, ինչ կատարվում է ֆիլմում․․․ Ես ստիպում եմ  նրանց նկարել որքան հնարավոր է շատ կադրեր, որպեսզի կենդանություն տալ ապգա ֆիլմին, որի նպատակն է հանդիսանում ստեղծել միասնական ֆիզուալ մտքեր, որից մենք միշտ հետ ենք քաշվում» ։ Հաջորդ ամիս Քեվին Ֆայգը հայտնեց, որ «Վրիժառուներում» կհայտնվեն շատ կերպարներ, այդ թվում նաև Հալքը ։
Նկարահանումների պատրաստումը
Լսումների մեծ մասը շարունակվեցին 2010 թվականին։ Դերասանական կազմին միացան Ջերեմի Ռեները և Գրեգ Քլարկը ։ Ռուֆալոն փոխարինեց Էդվարդ Նորթոնին, ով հրաժարվեց դերից՝ ստուդիայի հետ տարաձայնություններ ունենանոլւ պատճառով ։
Լսումները վերջացան հաջորդ տարում։ 2011 թվականի փետրվարին Քոդի Սմոլդերսը ստացավ Մարիա Հիլի դերը, որին Սեմուել Ջեքսոնը անվանեց Նիք Ֆյուրիի համագործակիցը ։
Նկարահանումներ
Հիմնական նկարահանումները սկսեցին 2011 թվականի ապրիլի 25-ին, Նյու Մեքսիկոյի Ալբուքերկ քաղաքում ։ Հունիս ամսին նկարահանումների հրապարակում տեղի ունեցավ դժբախտ պատահար, կասկադյոր Ջիմի Ֆիցջերալդը վնասեց գլուխը՝ կատարելով թռիչք 9 մետրից։ Ավելի ուշ Մարվելի ներկայացուցիչը հայտնեց, որ չնայած տրավմային՝ Ֆիցջերալդը շարունակեց աշխատանքը հրակապարակում ։ Հուլիս ամսին նկարահանումները տևել են մի քանի ժամ՝ Փենսիլվանիա նահանգի Փիթսբուրգ քաղաքի Բաթլեր բլիզ շրջանում ։ Վազքի կադրերը նկարահանվել են Փենսիլվանիայում գտնվող սնկի աշխարհի ամենամեծ ֆերմայում՝ Քրիկսայդ Մուշրում Ֆարմսում (Creekside Mushroom Farms), որտեղ գտնվում են 150 մղոն երկարությամբ լքված թունելներ ։
2011 թվականին նկարահանումները տեղափոխվեցին Քլիվլենդ, որտեղ դրանք շարունակվեցին մոտ չորս շաբաթ։ Մահեթենի 42-րդ փողոցում տեղի ունեցան վերջնական կռվի նկարահանումերը ։ Այս հատվածում նկարահանումներին մասնակցեցին ԱՄՆ-ի ցամաքային զորքերի ջոկատերը։ Ավագ սերժանտ Մայքլ Լենդսի խոսքերով, ֆիլմում իսկական զինվորների օգտագործումը, այն դարձնում են ավելի իրական և նրանցհետ ավելի հեշտ է աշխատել, քանի որ նրանք տիրապետում են բոլոր անհրաժեշտ ունակություններին, ի տարբերություն դերասաներին, որոնք ստիպված կլինեին երկար ժամանակ սովորել ։
Նկարահանումների վրեջին երկու օրերը տեղի են ունեցել Նյու Յորքի Պարկ-ավենյուում և Կենտրոնական զբոսայգում  ։ Երեք օրվա ընթացքում վիզուալ էֆեկտների կոորդինատոր Ջեյք Մորիսոնը Նյու Յորքի նկարահումները կատարեց օդից, որն անհրաժեշտ է կադրերի ուղղման համար, որոնք նկարահանվել են Քլիվլենդում, իսկ ըստ սյուժեի՝ Նյու Յորքում ։
Սաունդթրեք
2011 թվականին Marvel-ը հայտարարեց, որ կոմպազիտոր Ալան Սիլվեսթերն է, ով նախկինում է գրել է «Առաջին վրիշառուն» ֆիլմի երաժշտությունը, կաշխատի «Վրիժառուների» երաժշտության վրա։ Ինքը Սիլվեսթրը մեկնաբանել է։ «Փաստորեն դա ինձ համար ունիկալ փորձ է։ Ես աշխատել եմ այս ֆիլմի աստղերիհետ և իհաևկե այնպիսի ֆիլմերում, որտեղ գլխվաոր հերոսները մի քանիսն են։ Սակայն այստեղ այստեղ այդ ամենը հասնում է ծայրահեղության, որովհետև յուրաքանչյուր կերպար ունի իր սեփական աշխարհը և դա լիովին այլ դեպք է։ Շատ դժվար է բոլորինժամանակ հատկացնել, որն իրենց շատ է անհրաժեշտ։ Սակայն դրա հետ մեկտեղ ֆիլմում միավորված են բոլոր հերոսները, որոնք կոչվում են Վրիժառուներ» ։
2012 թվականի մարտին ամերիկյան ռոք խումբ Soundgarden-ը իր Facebook-յան էջում հայտարարեց, որ 15 տարի հետո իրենց առաջին երգ «Live to Rise»-ը կլինի «Վրիժառուները» ֆիլի սաունդթրեքերից ։ Հնդկական ռոք խումբ Аgnee-ն թողարկեց սինգլ «Hello Andheron»-ը, որը դարձավ ֆիլմի հնդկական տարբերակի սաունդթրեքը ։ Հենց այդ ամսում Marvel-ը թողարկեց ֆիլմի ողջ երգացանկը, որը զետեղված էր մի ալբոմում՝ «Avengers Assemble»-ում և 2012 թվականի մայիսի 1-ին լույս տեսավ Hollywood Records լեյբլի անվան տակ ։
Գովազդային ընկերություն
San Diego Comic-Con Internationa-ին, որն անցկացվեց 2010 թվականի հուլիսին, տեղի ունեցավ քննարկման ասուլիս ֆիլմի ստեղծողների և դերասանների հետ։ Հենց այնտեղ ցուցադրվեց ֆիլմի փոքրիկ անոնսը։ 2011 թվականի հունիսին, Լաս Վեգասի Licensing International Expo-ին առաջին անգամ ցուցադրվեց ֆիլմի պրոմո-պաստառը ։
2011 թվականի օգոստոսին Disney D23-ը, Ուոլթ Դիսնեյ ընկերությունը, Pixar Animation Studios-ը և Marvel Studios-ը կազմակերպեցին Դիսնեյի արդեն պատրաստ որոշ ֆիլմերի ներկայացում, որոնց շարքում էր նաև «Վրիժառուները»։ Միջոցառմանը մասնակցեցին ֆիլմի դերասանական կազմը և ներկայացրեցին մի քանի կադրեր ։ Ավելի ուշ Դիսնեյը աշխատանքից հեռացրերց կատարողական համա-նախագահին, համա-նախագահին և Marvel-ի համաշխարհային մարկետինգի մենեջերին, որոնք կազմումէին ստուդիայի ողջ մարկետինգային մասնաճյուղը։ Վռնդման պատճառն այն էր, որ Դիսնեյը ցանկացավ իր վրա վերցնել այդ ֆունցիաները և զբաղվել «Վրիժառուների» զարգացմամբ, ինչպես նաև Marvel-ի հաջորդ ֆիլմերը ։ Հոկտեմբերին տեղի ունեցած New York Comic Con-ին, որին ներկա էին ֆիլմի մի քանի դերասաններ և Քեվին Ֆայդը, ներկայացրեցին նոր կադր և հենց նույն ամսում՝ լիարժեք անոնսը։ Թրեյլերում ցուցադրվեցին Երկաթե մարդու նոր պաշտպանական զգեստը և առաջին անգամ՝ Հալքի նոր տեսքը։ Չնայած դրան, Comic Book Resources կայքը սառնորեն խոսեց թրեյլերի մասին, իսկ «The Hollywood Reporter»-ը ընդհակառակը՝ գովեց այն ։ Անոնսը հասանելի էր միայն iTunes Movie-ում և առաջին 24 ժամվա ընթացքում վաճառվեց ավելի քան 10 միլիոն անգամ՝ դառնալով կայքի ամենադիտված թրեյլերը ։ Սակայն ռեկորդը երկար չտևեց և երկու ամիս անց նրան անցավ «Մռայլ ասպետը։ Լեգենդի վերածնունդը», որը մեկ օրվա ընթացքում գրանցեց 12,5 միլիոն անգամ ։ 2012 թվականի փետրվարին iTunes-ում հասանելի դառավ երկրորդ թրեյլերը, որն առաջին օրը ներբեռնվեց 13,7 միլիոն անգամ՝ կրկին սահմանելով ռեկորդ ։
2012 թվականի հունվարին Marvel-ն անցակցրեց Twitter-չատ, որտեղ 30 րոպեի ընթացքում Ջոս Ուիդոնը, Սեմուել Ջեքսոնը և Քլարկ Գրեգը պատասխանեցին օգտատերերի հարցերին ։
Կոմիքսներ
2011 թվականի դեկտեմբերին Marvel-ը հայտարարեց ութ մասից բաղկացած կոմիքսների շարքի մասին, որը կլինի «Վրիժառուների» հիմքը։ «Marvel’s The Avengers Prelude: Fury’s Big Week» կոմիքսը, որի հեղինակներն էին գրողներ Քրիստոֆեր Յոսթը և Էրիկ Փիրսոնը, իսկ նկարիչներ՝ Լյուկ Ռոսսը և Դենիել դե Ռոզան, լույս տեսավ 2012 թվականի մարտին ։ 2012 թվականի փետրվարին հայտնի դարձավ, որ «Black Widow Strikes» կոմիքսների շարքի մասին, որի սցենարը գրել է Ֆրեդ Բան Լենթեն ։
Գովազդային հովանավորներ
Փոլ Գիթերը, ով Marvel Entertainment-ի պահանջվող արտադրատեսակների մասնաճյուղի ներկայացուցիչ է, ասաց, որ «Վրիժառուների» գովազդը կարող է կապ ամրապնդել բազմաթիվ առևտրականներ հետ, ովքեր սառն են վերաբերվում ֆիլմին։ Գիթերի կարծիքով հենց նրանց շնորհիվ իրենց արտադրանքը երկար կմնա խանութներ պահարաններին և մեծ տեղ զբաղեցնել շուկայում ։
2012 թվականի փետրվարին Marvel-ը կիսվեց JADS ընկերության հետ համագործակցությամասին, որը զբաղվում է օծանելիքի արտադրությամբ և կստեղծի բուրմունք յուրաքանչյուր կերպարի համար ։
Պրեմիերա
Ֆիլմը ստացավ վարկանիշ։ «Վրիժառուների» համաշխարհային պրեմիրեան տեղի ունեցավ 2012 թվականի ապրիլին՝ Հոլիվուդի «Էլ-Կապիտան» կինոթատրոնում ։ Ապրիլի 28-ին կինոնկարը կատարեց «Թրայբեք» կինոֆառատոնի փակումը ։ Համաշխարհային ցուցադրությունը սկսեց ապրիլի 25-ին, իսկ ԱՄՆ-ում մայիսի 4-ին, որին ներկա եղավ նաև ֆիլմի դերասական կազմը  ։
Շահույթ
Նախնական տվյալներով հանդիսատեսի մոտ հետաքրքրություն առաջացնելով և օնլայն-տոմսերի պատվիրումների քանակով, Box Office Mojo-ն կանխատեսեց, որ Հյուսիսային Ամերիկայում, ցուցադրման առաջին հանգստյան օրերին այն կարող է հավաքել մոտ 125 միլիոն դոլար, իսկ հետո ավելացրեց մինչև 150 միլիոն ։ «Վրիժառուներն» անցան «Մռայլ ասպետին» (2008 թվական, $ 158,4 միլիոն) և Քաղցած խաղերին (2012 թվական, $ 152,5 միլիոն), որոնք ռեկորդ էին սահմանել երկրորդ և երրորդ հանգստյան օրերում հավաքելով այդքան գումար՝ ետ մնալով միայն Հարի Փոթերը և Մահվան Պարգևները՝ մաս 2-ին ($ 168,2 միլիոն) ։
Աղբյուրներ
Կատեգորիա:Ամերիկյան մարտաֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:2012 ֆիլմեր Կատեգորիա:Դիսնեյյան ֆիլմեր Կատեգորիա:Paramount Pictures ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:3D ֆիլմեր Կատեգորիա:Ֆիլմեր սուպերհերոսների մասին Կատեգորիա:Marvel-ի կոմիքսների էկրանավորումներ Կատեգորիա:Ֆիլմեր այլմոլորակայինների մասին Կատեգորիա:Marvel-ի կինեմատոգրաֆիական տիեզերք Կատեգորիա:Ամերիկյան ֆենտեզի ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:2010-ականների դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:2010-ականների ֆիլմեր սուպերհերոսների մասին
Էդ-Դամմամ
Էդ-Դամմամ, Դամմամ (الدمام), քաղաք-նավահանգիստ Սաուդյան Արաբիայում, Էշ Շարկիա վարչական շրջանի մայրաքաղաքը (Արևելյան նահանգ)։ Գտնվում է Պարսից ծոցի արևմտյան ափին ՝ Ալ-Ռիադից 400 կմ դեպի արևելք։ Բնակչությունը՝ 905 084 մարդ է (2010 թ.). Էդ-Դամամը բնակչության թվով հինգերորդ քաղաքն է և փոխադրումների ծավալներով երկրորդն է։ Բնիկ բնակչության շրջանում գերակշռում են շիաները։ Սակայն բնիկների ոչ ավելի, քան 40%-ը։ Հիմնականում բնակչությունը կազմում է ժամանող աշխատուժ աշխարհի տարբեր ծայրերից ՝ Հնդկաստանից, Պակիստանից, Ֆիլիպիններից, Բանգլադեշից, ինչպես նաև շրջակա արաբական երկրներից ՝ Եգիպտոսից, Սիրիայից և այլն։
Տրանսպորտ
Քաղաքի կենտրոնից 25 կմ հեռավորության վրա գտնվում է Կորոլ Ֆախդ խոշոր միջազգային օդանավակայանը։
Այստեղ գտնվում է Դամմամ - Ալ-Ռիադ երկաթուղային գծի վերջնակայանը։
Նշումներ
Կատեգորիա:Սաուդյան Արաբիայի քաղաքներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Զավիդո-Կուդաշևո
Զավիդո-Կուդաշևո (Завидо-Кудашеве), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Զավիդո-Կուդաշևո գյուղում բնակվում էր 436 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլսկի շրջանի բնակավայրեր Կատեգորիա:Ուկրաինայի գյուղեր
Կրեմլյան պալատի կառուցման համար մեդալ
Ընդհանուր տեղեկություններ
Մեդալը հիմնադրվել է 1847 թվականին Նիկոլայ I-ի օրոք։ Մեդալը ուներ երկու տարբերակ, արծաթե և ոսկե մեդալներ ։
Պարգևատրման կարգ
Մեդալով պարգևատրում էին Կրեմլյան պալատի կառուցողներին, այդ թվում ճարտարապետներին, կապալառուներին, արվեստագետներին և այլոց։ Երեք բարձրաստիճան պաշտոնյաները ստացել են հատուկ ադամանդե ոսկե մեդալ։ Բացի այդ, մեդալների կանթը նախատեսված չէ մշակման
Մեդալի նկարագրություն
1849 թվականի մարտից-հոկտեմբեր ամիսներին Սանտկ Պետերբուրգի դրամատունը հատել է 4642 արծաթե մեդալ, 74 ոսկե մեդալ, որից 3-ը ադամադից էր ։
Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալի ժապավենը պատրաստված էր մութ կապտավուն կտորից։ Ժապավենի տեսակը՝ Ալեքսանդրյան։ Մեդալը պետք է կրել կրծքին ։
Գրականություն
Կատեգորիա:Պարգևներ այբբենական կարգով Կատեգորիա:Նիկոլայ I կայսեր ժամանակաշրջանի մրցանակներ
Նեգրախալիլ
Նեգրախալիլ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 446 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Պովոժ
Պովոժ (Повож), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յումիժ գետի ձախ ափին՝ 137 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Չերտա (Իսպանիա)
Չերտա (Իսպանիա) (Cherta, Xerta) մունիցիպալիտետ Իսպանիաում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Էբռե շրջանում։ Տարածքը կազմում է 33,48 կմ2։ Բնակչությունը՝ 1314 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 192կմ։ Քաղաքի հովանավորը համարվում է սուրբ Մարտինը։
Արտաքին հղումներ
Կատեգորիա:Իսպանիայի բնակավայրեր
Հայերը Ջենովայում
Հայերը Ջենովայում, Ջենովայի առևտրականների և հայերի առնչությունները սկիզբ են առնում XI դարից, երբ Ջենովայի նավերը սկսել են երթևեկել Ղրիմի ափերը, որտեղ գոյություն ուներ հոծ հայ համայնք, իսկ հարավ-արևելքում Ջենովան սերտ հարաբերություններ է ունեցել Կիլիկյան Հայաստանի հետ։ 1201 թվականին Կիլիկիայի հայոց թագավոր Լևոն Բ նրանց շնորհել է ազատ առևտրի և այլ առանձնաշնորհումներ։ Կիլիկիայի հայկական պետության անկումից հետո էլ շարունակվել են հայերի ու ջենովացիների առևտրական սերտ հարաբերությունները հատկապես Ղրիմի Կաֆա քաղաքում։ Ջենովացիները թույլ են տվել հայերին բնակվել իրենց տնօրինության տակ գտնվող առևտրաավաններում։ Հայ վաճառականները նպաստել են ջենովացի գործընկերների շահութաբեր առևտրական գործարքներին՝ կապեր պահպանելով Սև ծովի կովկասյան ու փոքրասիական երկրների հետ։ Ջենովայում են կառուցվել ու նորոգվել հայ վաճառականների նավերը։ XIV դարի սկզբից հիշվում է այստեղ հիմնված Հայոց տունը։ 1307 թվականին Ջենովայի Մուլտեդո արվարձանում հայերը կառուցել են վանք ու եկեղեցի՝ Ս. Բարդուղիմեոս (գոյատևել է մինչև 1650 թվականը)։ Վանքում ընդօրինակվել են հայերեն ձեռագրեր։ Ջենովայում գտնվել են բազմաթիվ հայերեն վիմագրություններ, դամբարանագրեր (մի քանիսը պահպանվել են ցայսօր), որոնք վկայում են XVI-XVII դարերի հայերի ներկայության մասին։
ջ Կատեգորիա:Ջենովա
Ամալֆի (Կոլումբիա)
Ամալֆի (Amalfi), քաղաք և մունիցիպալիտետ Կոլումբիայի հյուսիսում ՝ Անտիոկիա դեպարտամենտում։ Այն հանդիսանում է Հյուսիսարևելյան Անտիոկիա ենթաշրջանի մի մասը։
Պատմություն
Բնակավայրը, որից քաղաքը հետագայում աճել է, հիմնադրվել է 1838 թվականի ապրիլի 25-ին։ Ամալֆի մունիցիպալիտետը որպես առանձին վարչական միավոր ստեղծվել է 1843 թվականին։
Աշխարհագրական դիրք
Քաղաքը գտնվում է վարչության հյուսիսարևելյան մասում, Կենտրոնական Կորդիլերայի բարձրադիր վայրերում, Մեդեյլինից մոտավորապես 86 կիլոմետր հյուսիս-արևելքում։ Բացարձակ բարձրությունը ծովի մակարդակից 1716 մետր է։
Ամալֆիի մունիցիպալիտետըը սահմանակից է արևմուտքում և հյուսիս-արևմուտքում ՝ Անորիի մունիցիպալիտետին, հարավ-արևմուտքում ՝ Գվադալուպեի մունիցիպալիտետին, հարավում ՝ Գոմես Պլատայի և Յոլոմբոյի մունիցիպալիտետններին, արևելքում ՝ Ռեմեդիոսի և Վեգաչիի մունիցիպալիտետններին, հյուսիս-արևելքում ՝ Սեգովիայի մունիցիպալիտետին։ Քաղաքապետարանի տարածքը 1210 կմ² է։
Բնակչություն
Կոլումբիայի ազգային վիճակագրության վարչության վարչական տվյալների համաձայն, 2012 թվականին քաղաքի և մունիցիպալիտետի համակցված բնակչությունը կազմել է 21.615 մարդ ։ Քաղաքապետարանի բնակչության դինամիկան ըստ տարիների. Կաղապար.
Ըստ 2005 թվականի մարդահամարի տվյալների, տղամարդիկ կազմում են Ամալֆիի բնակչության 50.3% -ը, կանայք` համապատասխանաբար 49,7%։ Ռասայականորեն, սպիտակամորթներն ու մետիսները կազմում են քաղաքի բնակչության 99,7% -ը, սևամորթներ, մուլատները՝ 0,3%: Գրագիտության մակարդակը ողջ բնակչության համար կազմել է 79,1%։
Տնտեսություն
Ամալֆիի տնտեսությունը հիմնված է գյուղատնտեսության և շաքարավազի արդյունաբերության վրա։
Քաղաքային և մունիցիպալ ձեռնարկությունների ընդհանուր թվի 65.6% -ը առևտրային ձեռնարկություններ են, 25,5% -ը `սպասարկման ձեռնարկություններ, 8,8% -ը` արդյունաբերական ձեռնարկություններ, 0,1% -ը `տնտեսության այլ ոլորտների ձեռնարկություններ։
Տրանսպորտ
Քաղաքի արևելքում գտնվում է նույնանուն օդանավակայանը (ԻԿԱՕ. SKAM, IATA: AFI):
Ծանոթագրություններ
Կատեգորիա:Կոլումբիայի քաղաքներ Կատեգորիա:1838 հիմնադրումներ
Անտինյակ (Կանտալի գավառ)
Անտինյակ (Antignac), համայնք Ֆրանսիայի Օվերն մարզի Կանտալ գավառում ։
Բնակչությունը 2009 թվականի դրությամբ կազմում է 279 մարդ, բնակչության խտությունը` 17.42 մարդ/կմ²։ Բնակավայրը զբաղեցնում է 16.02 կմ² տարածք։
Աշխարհագրություն
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 65 կմ հարավ-արևմուտք, Օրիյակ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեքսիկալի
Մեխիկալի (Mexicali), քաղաք՝ Մեքսիկայի Մեխիկալի մունիցիպալիտետում, Ստորին Կալիֆոռնիա նահանգի վարչական կենտրոնը։ Բնակչությունը կազմում է 689 775 մարդ։ Տեղակայված է ամերիկյան Կալիֆոռնիա նահանգի սահմանին։ Քաղաքի անվանումը իսպաներեն «México» և «California» բառերից ստացված հիբրիդային բառ է։ Սահմանի մյուս կողմում՝ ԱՄՆ-ի կողմից, տեղակայված է նրա եղբայր քաղաքը՝ Կալեքսիկոն («California» և «Mexico» բառերիի հիբրիդային բառն է)։
Քաղաքում կան սննդի, տեսքտիլի, ավտոմոբիլային, տիեզերագնացության տարատեսակ հաստատություններ, ինչպես նաև կան մշակութային և կրթական հաստատություններ։ Զարգացած է տրանսպորտային ինֆրակառուցվածքը։ Քաղաքն սպասարկում է Ռուդոլֆ Սանչես Թաբոադի անվան միջազգային օդանավակայանին։
Պատմություն
Իսպանացիներն այս շրջան են հասել՝ անցնելով Սոնորա անապատի Սատանայի ճանապարհը («Camino del Diablo»): Դա հանգեցրեց նրան, որ տեղացի բնակչությունը ավետարանական դարձավ, ինչպես նաև կրճատեց բնիկ ժողովրդի թվաքանակը։ Պահպանվեցին փոքրաքանակ կոկոպներ (Cocopah): Այդ ժամանակահատվածում եվրոպացիների ներկայությունը սահմանափակվեց ճիզվիտների կողմից, ովքեր գնացին 1780-ական թվականներին։ Դրանից հետո իսպանացիները, իսկ ավելի ուշ՝ նաև մեքսիկացիները, շատ քիչ ընդհանուր գծեր ունեին Ստորին Կալիֆոռնիա թերակղզու հյուսիսարևելյան մասի հետ՝ ընդունելով այն որպես անզսպելի երկիր։ 19-րդ դարում իրականացվում էին երկրաբանական աշխատանքներ, որոնք այստեղ անցկացվում էին Հարավայիյ խաղաղօվկիանոսյան երկաթուղի կառուցելու նպատակով։ Այստեղ գտնվեցին նստվածքային ապարների հանքաշերտեր։ Ընդ որում՝ այդ ժամանակվանից մինչև 1880-ական թվականներըշրջանը գրեթե բնակեցված չէր, ինչի հիմնական պատճառը կլիման էր։ 1888 թվականին դաշնային կառավարությունը տրամադրեց նահանգի մեծ մասը՝ ներառյալ Մեխիկալի Գ. Անդրադեն (Guillermo Andrade), ինչն արվեց ոչ վաղ անցյալում ԱՄՆ սահմանին կազմավորված շրջանի գաղութացման նպատակով։ 1900 թվականին California Development Company-ն կառավարությունից թույլտվություն ստացավ՝ առուն Արոյո Ալամո դելտայով կտրել-անցնելու համար, ինչն արվում էր չոր ջրավազանը Կոլորադո գետի հետ միացնելու համար։ Այստեղ տեղափոխվեցին նորաբնակներ և ագարակատերեր, որոնց հողեր էին բաժանվում։ Արդեն 1904 թվականին 405 կմ² դաշտավայրը ոռոգվում էր։ Այստեղ սկսեցին զբաղվել բամբակի, մրգի և բանջարեղենի աճեցմամբ։ Սահմանի երկու կողմերն էլ բնակեցվեցին՝ ամերիկյան կողմում՝ Calexico-ն, մեքսիկական կողմում՝ Mexicali-ն։ Մեխիկալիի հիմնադրման պաշտոնական ամսաթիվը 1903 թվականի մարտի 14-ն է։ Գյուղատնտեսական արտադրությունը շարունակում էր աճել 20-րդ դարի ընթացքում։ Այս տեղանքով հետաքրքրված էին նաև օտարերկրացիները՝ հնդիկները և ճապոնացիները։ Այստեղ սկսեց զարգանալ տեքստիլ արդյունաբերությունը։ 1952 թվականին՝ Ստորին Կալիֆոռնիա նահանգի ձևավորումից հետո, Մեխիկալին դարձավ դաշնային այդ սուբյեկտի մայրաքաղաքը։ Մեխիկալին հանդիսանում է մեքենաշինական, աերոտիեզերական, հեռահաղորդակցության, մետաղաձուլական և բժշկական արդյունաբերության բնագավառներում, ինչպես նաև արտադրանքի արտահանման գործում։
Կլիմա
Կլիման չոր անապատային է՝ տաք ձմեռներով և տոթակեզ ամառներով։ Տեղումների տարեկան միջին քանակությունը 84 մմ է։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Մեքսիկա Կատեգորիա:1903 թվականին հիմնադրված բնակավայրեր
(8429) 1997 YK4
Միջին հեռավորությունը Արեգակից կազմում է 3,095616 ա. մ., առավելագույնը մոտենում է 2,6902 ա. մ. հեռավորության վրա և հեռանում 3,501 ա. մ. ։ Արեգակի շուրջ մեկ ամբողջական պտույտ է կատարում 1989,39 երկրային օրվա ընթացքում, իր ուղեծրով շարժվելով միջինում 0,18096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,84° անկյուն։
Արտաքին հղումներ
Կատեգորիա:1997 թվականին հայտնաբերված աստղագիտական մարմիններ Կատեգորիա:Պեկինի Շմիդտ-ԼԿՍ աստերոիդների ծրագրի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կուրոսիո
Կուրոսիո (ճապոներեն՝ 黒潮, կուրո-սև, սիո-հոսանք), Կուրո-Սիվո, ճապոնական հոսանք (日本海流), օվկիանոսային տաք հոսանք Խաղաղ օվկիանոսի հյուսիս-արևմուտքում, Ճապոնիայի հարավային և արևելյան ափերի մոտ։ Առաջանում է Արևելա-Չինական ծովի հյուսիսային մասի և նրան հարող օվկիանոսի մակարդակների տարբերության հետևանքով։ Որոշ գիտնականների կարծիքով Հյուսիսային պասսատային հոսանքի շարունակությունն է։ Ռյուկյու կղզիների մոտ բաժանվում է 2 ճյուղի՝ արևմտյանը մտնում է Արևելա-Չինական ծով, Յուսիմայի նեղուցով անցնում Ճապոնական ծով, արևելյան ճյուղը ճապոնական կղզիների արևելյան ափերով անցնում է հյուսիսարևելյան և հյուսիս ային լայնության 40°-ի տակ հանդիպում Կուրիլյան սառը հոսանքին, որտեղից արևելյանը կոչվում է Հյուսիս-Խաղաղօվկիանոսյան հոսանք։ Սիոնոմիսակի հրվանդանից հարավային Կուրոսիոյի լայնությունը մոտ 170 Կմ է, հոսանքի շերտի հաստությունը՝ մինչև 700 մ, հզորությունը՝ 37, 9 միլիոն մ3/վրկ, արագությունը՝ 6 Կմ/ժ։ Հյուսիսային լայնության 35°-ից Կուրոսիոյի հաստությունը նվազում է մինչև 200 մ, արագությունը՝ 1-2 Կմ/ժ։ Ջրի ջերմաստիճանը օգոստոսին 28 °C-ից (հարավում) 25 °C (հյուսիսում) է, փետրվարին՝ 18 °C-ից 12 °C։
Հայաստանը Եվրատեսիլ 2009 երգի մրցույթում
2009 թվականին Հայաստանը Եվրատեսիլ Երգի Մրցույթում ներկայացրեցին Ինգա և Անուշ Արշակյանները։ Երգը, որը կոչվում էր «Ջան, ջան», գրվել էր Մանե Հակոբյանի, Վարդան Զադոյանի և Ավետ Բարսեղյանի կողմից։ Քույրերը 92 միավորով զբաղեցրեցին 10-րդ հորիզոնականը։
Կատեգորիա:Երկրներ Եվրատեսիլ 2009 երգի մրցույթում
Զելյոնոե (գյուղ, Դոբրոպոլսկի շրջան)
Զելյոնոե (Зелене), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Զելյոնոե գյուղում բնակվում էր 198 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլսկի շրջանի բնակավայրեր Կատեգորիա:Ուկրաինայի գյուղեր
Կարպիս Քորթյան
Կարպիս Քորթյան, փիլիսոփա և քաղաքական տեսաբան էր ։
Կենսագրություն
Քորթյանը ծնվել է 1938 թվականի փետրվարի 15-ին Սիրիայի Քեսաբ քաղաքում հայկական ընտանիքում ։ 1996 թվականին Վիեննայի համալսարանում հրաշալի ատենախոսություն կազմելու շնորհիվ ստացել է փիլիսոփայության դոկտորի կոչում, ատենախոսությունը նվիրված էր Վիլհելմ Հումբոլդտին ։  1968 թվականից մինչև 1995 թվականը դասավանդել է Մոնրեալի համալսարանում, ժամանակ առ ժամանակ՝ Բերքլիի, ՄաքԳիլի, Լավալի համալսարաններում, Օքսֆորդի Բալիոլ քոլեջում և Վիեննայի գեղարվեստի ակադեմիայում ։ Եղել է Կանադայի Տորոնտո քաղաքի Զորյան ինստիուտի հիմնադիրներից մեկը։ Մահացել է Ավստրիայի մայրաքաղաք Վիեննայում ։ Նա կարողանում էր խոսել հայերեն, ֆրանսերեն, գերմաներեն և անգլերեն։ Քորթյանի փիլիսոփայական աշխատանքները հիմնականում գրվել են ֆրանսերեն և գերմաներեն ։ Ամուսնացած էր, ուներ երկու երեխա ։
Կարպիսի վրա խորը ազդեցություն է ունեցել Մաքս Վեբերը ։ Ճանաչված է դարձել 1979 թվականին, երբ գրեում էր «Մետակրիտիկա» գիրքը, որը հրատարակվել է ֆրանսերեն և անգլերեն։ Այն լույս է տեսել 1980 թվականին Քեմբրիջի համալսարանի հրատարակչությունում ։ Գիրքը բովանդակությամբ բացատրական է և ապացուցում է, որ Յուրգեն Հաբերմասի մետաէպիստեմոլոգիան առաջացել է գերմանական իդեալիզմում, հատկապես Կանտի հեգելյան  և Մարքսի կողմից Հեգելի քննադատություններից։ Քորթյանը ցանկանում էր գիրքը ներկայացնել որպես պոզիտիվիզմի հակապատկեր։ Գիրքը Հաբերմասի տեսության ստեղծման մասին է, մշակվել է 1968 թվականին Համբերմասի «Գիտելիք և մարդկային շահեր» գրքում  ։ Բարձր գնահատականի է արժանացել Ջիլիան Ռոզի կողմից ։
Ծանոթագրություններ
Կատեգորիա:Հայ փիլիսոփաներ Կատեգորիա:Սիրիահայեր
Արմենական երիտասարդական շարժում
Արմենական երիտասարդական շարժում, Ռամկավար ազատական կուսակցության երիտասարդական կազմակերպություն։ Հիմնվել է 1982 թվականին, Կալիֆոռնիայում։ Նպատակն է հայկական պատմական հայերի ազատաագրումը, սփյուռքում հավատարիմ և օրինապահ երիտասարդներ դասաիարակելը։ Կազմակերպում է ազգային դաստիարակչական ասուլիսներ, ինքնապաշտպանության թեմային նվիրված դասընթացներ, ընկերային և մշակութային հավաքներ։ Ունի վարիչ-մարմին, մասնաճյուղեր՝ Գլենդելում, Հոլիվուդում, Սան Ֆենանղո հովտում, Փասաղենայում։
Կատեգորիա:Ամերիկահայ հասարակական կազմակերպություններ Կատեգորիա:Ամերիկահայ քաղաքական կազմակերպություններ Կատեգորիա:Ռամկավար ազատական կուսակցություն
Պոգրոմա
Պոգրոմա (Погрома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեխրենգա գետի աջ ափին՝ 28 կմ հեռավորության վրա։ Գետի երկարությունը 44 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ուչկովախ
Ուչկովախ, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 811 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Զոլոտոյ Կոլոդեզ
Զոլոտոյ Կոլոդեզ (Золотий Колодязь), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Զոլոտոյ Կոլոդեզ գյուղում բնակվում էր 910 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլսկի շրջանի բնակավայրեր Կատեգորիա:Ուկրաինայի գյուղեր
Կումոլ
Կումոլ, իզոպրոպիլբենզոլ, C6H5CH (CH3)2, հաճելի հոտով անգույն հեղուկ է, հալման ջերմաստիճանը՝ -96, 03 °C, եռմանը՝ 152, 39 °C, խտությունը՝ 861, 8 կգ/մ3։ Լավ է լուծվում օրգանական լուծիչներում, վատ՝ ջրում։ Գոլորշիները օդի հետ առաջացնում են պայթուցիկ խառնուրդներ (բռնկման ջերմաստիճանը՝ 380C)։ Թունավոր է, ազդում է արյունաստեղծ օրգանների վրա։ Ստանում են բենզոլը կատալիզատորների (H3PO4, AlCl3) ներկայությամբ ալկիլացնելով։ Կիրառվում է որպես լուծիչ, ինչպես նաև ֆենոլի և ացետոնի արտադրության մեջ։
Յասմին Բելմադի
Յասմին Բելմադի  (Yasmine Belmadi, ), ալժիրյան ծագմամբ ֆրանսիացի կինո և հեռուստադերասան։
Կենսգրությունը
Յասմին Բելմադիը ծնվել է 1976 թվականի հունվարի 26-ին Ֆրանսիայի Օբերվիլե համայնքի Սեն Սեն Դենի դեպարտամենտում։ Մինչև 2000 թվականն ապրել է իր տատիկի և քրոջ հետ Սեն Դենի համայնքում, որից հետո տեղափոխվել են Փարիզ։
Բելմադին սկսել է իր դերասանական կարիերան 1998 թվականից Սեբաստիան Լիֆշիցի «Բաց մարմիններ» կարճամետրաժ ֆիլմում՝ խաղալով նույնասեռականի դեր։ Ֆիլմը բազմաթիվ քննադատությունների է ենթարկվել և 1998 թվականին արժանացել երկու մրցնակի՝ Բեռլինի կինոփառատոնի ժամանակ Kodak մրցանակին և Ժանա Վիգո մրցանակին՝ որպես լավագույն կարճամետրաժ ֆիլմ։ Բելմադի մասնակցությամբ այլ հայտնի ֆիլմերից են Սեբաստեն Լիֆշիցի «Խելագարություն»-ը (2004), Ֆրանսուա Օզոնի «Քրեական սիրահարները»-ը (1999) և Յումբերա Բալսանի «Ավագ դպրոց»-ը (2003)։
2009 թվականին Յասմին Բելմադին գլխավոր դեր է խաղացել Նասիմ Ամաուշի «Մնաս բաով, Գարի» ֆիլմում, որը քննադատությունների շաբաթվա Գրան պրի է ստացել 2009 թվականի Կաննի 62-րդ միջազգային կինոփառատոնում։ «Մնաս Բարով, Գարի» ֆիլմը Ֆրանսիայի էկրաններին է հայտնվել 2009 թվականի հուլիսի 22-ին՝ Բելմադիի մահից 4 օր անց։ Բելմադին իր վերջին դերը խաղացել է Canal+ հեռուստաալիքի «Գիշերային Պիգալ» սերիալում, որի նկարահանումներն ավարտվել են 2009 թվականի հուլիսի 17-ին՝ իր մահից մեկ օր առաջ։
Մահ
2009 թվականի հոլիսի 18-ին Յասմին Բելմադին «Գիշերային Պիգալ» սերիալի նկարահանումներից հետո մոտոռոլլերով դուրս է եկել տանից։ Երեկոյան 6-ին, դերասանը, նետելով ծխախոտը, չի կարողացել կառավարել և բախվել է Փարիզի Հենրիխ 6-րդի և Պոն դը Սյուլլիի ծառուղիների խաչմերուկի լուսասյանը։ Բելմադին տեղափոխել են Պիտե Սալպետրիեր հոսպիտալ, որտեղ և ստացված վնասվածքներից 33 տարեկանում մահացել է ։
Արտաքին հղումներ
Կատեգորիա:Ավտոճանապարհային վթարներից զոհվածներ Կատեգորիա:Ֆրանսիացի կինոռեժիսորներ Կատեգորիա:Ֆրանսիացի դերասաններ Կատեգորիա:Ալժիրցի դերասաններ
Սերվիա դե Տեր
Սերվիա դե Տեր (Cervià de Ter)՝ մունիցիպալիտետ Իսպանիայում, մտնում է Ժիրոնա նահանգի մեջ, Կատալոնիայի ինքնավար համայնքում։ Վարչատարածքային միավորը գտնվում է Ժիրոնես շրջանում։ Զբաղեցնում է 9,62 կմ² տարածք։ Բնակչությունը՝ 895 մարդ (2010 թվականի տվյալներով)։
Պատմություն
Հռոմեական կայսրության ժամանակաշրջանում հայտնի է եղել Կիննիանա անունով (Cinniana)։
Հղումներ
Կատեգորիա:Իսպանիայի քաղաքներ
Պաուլիի սկզբունք
Պաուլիի սկզբունք (Պաուլիի արգելման սկզբունք, արգելման սկզբունք), քվանտային մեխանիկայի հիմնարար սկզբունքներից։ Ըստ այս սկզբունքի՝ երկու նույնական ֆերմիոններ (կիսաամբողջ սպինով մասնիկներ) չեն կարող միաժամանակ գտնվել միևնույն քվանտային վիճակում։ Ավելի խիստ ձևակերպած՝ երկու նույնական ֆերմիոնների արդյունարար ալիքային ֆունկցիան հակասիմետրիկ է մասնիկների փոխատեղության նկատմամբ։ Այս սկզբունքը 1925 թ. ձևակերպել է ավստրիացի ֆիզիկոս Վոլֆգանգ Պաուլին։
Օրինակ՝ ատոմում չեն կարող գտնվել միևնույն չորս քվանտային թվերն ունեցող երկու էլեկտրոններ. եթե n-ը, l-ը և ml-ը նույնն են, ապա ms-երը պետք է տարբերվեն այնպես, որ էլեկտրոններն ունենան հակադիր սպիններ։
Ամբողջ սպինով մասնիկները՝ բոզոնները, չեն ենթարկվում Պաուլիի սկզբունքին. միևնույն քվանտային վիճակում կարող են գտնվել ցանկացած թվով նույնական բոզոններ, ինչպես, օրինակ, լազերում և Բոզե-Այնշտայնի կոնդենսատում առաջացած ֆոտոնները։
Պատմություն
20-րդ դարի սկզբին ակնհայտ դարձավ, որ զույգ թվով էլեկտրոններ ունեցող ատոմները և մոլեկուլները քիմիապես ավելի կայուն են, քան կենտ թվով էլեկտրոններ ունեցողները։ 1916 թ. Ջիլբերթ Ն. Լյուիսի Ատոմը և Մոլեկուլը հայտնի հոդվածում, օրինակ, քիմիական վիճակների մասին վեց պոստուլատներից երեքը փաստում են, որ ատոմը ձգտում է թաղանթում պահել զույգ թվով էլեկտրոններ և հատկապես՝ 8 էլեկտրոն, որոնք որպես կանոն համաչափ դասավորվում են խորանարդի ութ անկյուններում (տես խորանարդային ատոմ)։ 1919 թ. քիմիկոս Իրվինգ Լենգմյուրը առաջարկեց, որ պարբերական աղյուսակը կարելի է բացատրել, եթե էլեկտրոնները ատոմում խմբավորված լինեն որոշակի ձևով։ Ենթադրվում էր, որ էլեկտրոնների խմբերը որոշակի ձևով զբաղեցնում են միջուկի շրջակայքի էլեկտրոնային թաղանթները ։ 1922 թ. Նիլս Բորը փոփոխության ենթարկեց ատոմի իր մոդելը՝ ենթադրելով, որ կայուն «փակ թաղանթներին» համապատասխանում են որոշակի թվով էլեկտրոններ (օրինակ, 2, 8 և 18)։ Պաուլին սկսեց փնտրել այս թվերի բացատրությունը դեռևս այն ժամանակ, երբ դրանք ընդամենը փորձարարական երևույթ էին։ Միևնույն ժամանակ նա փորձում էր բացատրել Զեեմանի էֆեկտի փորձարարական արդյունքները ատոմական ապեկտրասկոպիայում և ֆեռոմագնիսականության մեջ։ Դատողությունների թելը նա գտավ 1924 թ. Էդմունդ Քլիֆթոն Սթոների մի հոդվածում, որտեղ նշվում էր, որ գլխավոր քվանտային թվի (n) տրված արժեքի համար արտաքին մագնիսական դաշտում գտնվող (որտեղ այլասերված էներգիական մակարդակները անջատվում են) ալկալիական մետաղի էլեկտրոնի էներգիական մակարդակների թիվը հավասար է էլեկտրոնների թվին ազնիվ գազերի փակ թաղանթում՝ միևնույն n-ի դեպքում։ Սա մղեց Պաուլիին մտածել, որ փակ թաղանթներում էլեկտրոնների տարբեր քանակները կարող են «բերվել մեկ վիճակում` մեկ էլեկտրոն» պարզ կանոնին, եթե էլեկտրոնային վիճակները որոշվում են չորս քվանտային թվերով։ Այս նպատակի համար նա առաջ քաշեց երկու արժեք ընդունող քվանտային թվի գաղափարը, ինչը Սեմուել Գուդսմիթը և Ջորջ Ուլենբեկը ներկայացրել էին որպես էլեկտրոնի սպին։
Կապը քվանտային վիճակի սիմետրիայի հետ
Բազմամասնիկային, միարժեք ալիքային ֆունկցիայի համար Պաուլիի սկզբունքը համարժեք է ալիքային ֆունկցիայի հակասիմետրիկ լինելու պահանջին։ Հակասիմետրիկ երկմասնիկանի վիճակը ներկայացվում է որպես վիճակների գումար, որտեղ մի մասնիկը գտնվում է վիճակում, մյուսը՝  վիճակում.
իսկ փոխատեղության նկատմամբ հակասիմետրիան նշանակում է, որ A(x,y) = -A(y,x)։ Սա նշանակում է, որ A(x,x)=0, որն էլ հենց Պաուլիի արգելքն է։ Այն ճիշտ է ցանկացած բազիսի դեպքում, քանի դեռ բազիսի ունիտար փոփոխությունների հետևանքով հակասիմետրիկ մատրիցը մնում է հակասիմետրիկ, չնայած խստորեն ասած, A(x,y) մեծությունը ոչ թե մատրից է, այլ՝ հակսիմետրիկ երկու ռանգանի թենզոր։
Ընդհակառակը, եթե A(x,x) անկյունագծային մեծությունները զրո են ցանկացած բազիսում, ապա ալիքային ֆունկցիայի բաղադրիչը՝
անպայմանորեն հակասիմետրիկ է։ Ապացուցելու համար գրենք հետևյալ մատրիցական էլեմենտը՝
Այն զրո է, քանի որ երկու մասնիկները ունեն վերադրված վիճակում միասին գտնվելու զրոյական հավանականություն։ Սակայն դա հավասար է
Աջ կողմի առաջին և վերջին անդամները անկյունագծային էլէմենտներ են և զրոն են, հետևաբար ամբողջ գումարը հավասար է զրոյի։ Ուստի ալիքային ֆունկցիայի մատրիցական էլեմենտները՝
կամ
Ատոմները և Պաուլիի սկզբունքը
Պաուլիի արգելման սկզբունքը թույլ է տալիս բացատրել բազմազան ֆիզիկական երևույթներ։ Մասնավորապես կարևոր հետևանքներից է ատոմի էլեկտրոնային թաղանթների կազմության և ատոմների՝ միմյանց միջև էլեկտրոնները կիսելու առանձնահատկության մեկնաբանությունը, որի շնորհիվ բացատրություն է ստանում քիմիական տարրերի և դրանց քիմիական միացությունների լայն բազմազանությունը։ Էլեկտրականապես չեզոք ատոմի կապված էլեկտրոնների թիվը հավասար է ատոմի միջուկում եղած պրոտոնների թվին։ Լինելով ֆերմիոններ, էլեկտրոնները չեն կարող զբաղեցնել միևնույն քվանտային վիճակը, ուստի պետք է «կուտակվեն» ատոմի ներսում, այսինքն՝ գտնվելով միևնույն վայրում, ունենան տարբեր սպիններ։ Դրա օրինակ է հելիումի ատոմը, որն ունի երկու կապված էլեկտրոններ։ Երկու էլեկտրոններն էլ կարող են գտնվել ամենացածր էներգրական վիճակում (1s), սակայն հակառակ սպիններով, քանի որ սպինը էլեկտրոնի քվանտային վիճակի մասն է։ Ուստի այս էլեկտրոնները գտնվում են տարբեր քվանտային վիճակներում և չեն հակասում Պաուլիի սկզբունքին։ Սակայն սպինը կարող է ունենալ ընդամենը երկու տարբեր արժեքներ (սեփական արժեքներ)։ Լիթիումի ատոմում կան երեք կապված էլեկտրոններ, ուստի երրորդ էլեկտրոնը չի կարող հավակնել 1s վիճակին և պետք է փոխարենը զբաղեցնի մեկ աստիճանով բարձր էներգիական մակարդակ՝ 2s-ը։ Համանման ձևով հաջորդ էլեկտրոնները էլեկտրոնային թաղանթում պետք է զբաղեցնեն հաջորդող էներգիական վիճակները։ Տարրի քիմիական հատկությունները մեծապես կախված են արտաքին թաղանթի էլեկտրոնների թվից. Տարբեր թվով էլեկտրոնային թաղանթներ, սակայն արտաքին թաղանթում նույն թվով էլեկտրոններ ունեցող ատոմները ունեն միևնույն հատկությունները, ինչի շնորհիվ ձևավորվում է տարրերի պարբերական աղյուսակը։
Պինդ մարմնի հատկությունները և Պաուլիի սկզբունքը
Հաղորդիչներում և կիսահաղորդիչներում ազատ էլեկտրոնները պետք է զբաղեցնեն ամբողջ ծավալային տարածությունը։ Ուստի նրանց էներգիական մակարդակները վերածածկվում են՝ ստեղծելով գոտիական կառուցվածք։ Ուժեղ հաղորդիչներում (մետաղներում) էլեկտրոններն այնքան այլասերված են, որ չեն կարող նույնիսկ ներդրում ունենալ մետաղի ջերմունակության մեջ։ Պինդ մարմինների բազմաթիվ մեխանիկական, էլեկտրական, մագնիսական, օպտիկական և քիմիական հատկություններ Պաուլիի սկզբուքնի ուղղակի հետևանքն են։